Agellid yewhem deg teqcict seg zzin i as-yefka uxellaq, yerna la d-tberru i dheb d lwiz seg yimi-s: leḥdaqa ṣṣlaṭa. Mi yesla akk i wayen i yeḍran d yixef n tgujilt d gma-s tegzem tasa-s, yeɛreḍ-itt ad teddu s axxam-is nettat d gma-s izerzer. Teqbel meɛna tecreḍ fella-s yiwen n ccerḍt tenna-as:«Ma tebɣiḍ ad dduɣ s axxam-ik yessefk qbel ad iyi-tɛahdeḍ s Ṛebbi d Nnbi a gla Ɛli anida ddiɣ ad yeddu, anidansiɣ ad yens yerna ur t-zelluḍ ara ayen yebɣun yeḍru».